Alertă în judeţul Maramureş, după ce un pescar a prins un peşte Piranha în apele barajului Firiza din Baia Mare, iar alte câteva exemplare din această specie au fost văzute în apropiere de malul lacului.

Nu se ştie deocamdată cum au ajuns aceşti peşti originari din America de Sud în apele unui lac din Maramureş. Cert este că atât localnicii, cât şi turiştii sunt speriaţi şi spun că vor evita deocamdată să facă baie în Lacul Firiza, până când situaţia se va lămuri.

Se ştie că peştii Piranha sunt extrem de periculoşi, sunt peşti carnivori şi pot ataca inclusiv oamenii.